方大鉉

方大鉉（），字君節，號玉峡，直隶安庆府桐城縣人。明朝政治人物。

生平
理學大家方学渐次子、方大镇弟，方以智叔祖。万历三十一年（1603年）癸卯科應天府鄉試舉人，四十一年（1613年）癸丑科二甲第十二名進士《萬曆四十一年癸丑科進士履歷》：方大鉉，玉峽，易五房，甲戌正月十八日生。桐城县人，癸卯鄉試四十名，会试七名，二甲十二名。吏部政，授刑部主事，乙卯丁憂，戊午補户部主事，卒。。吏部觀政，授刑部主事，梃击案起，同官王之寀欲窮究其事，大鉉抱牍從大司寇後，泣而止之，保全甚衆。四十三年乙卯（1615年）奔父喪，结庐玉龍峡，三年不入城市。服闋，四十六年起補户部主事，未幾卒于燕京府邸。

著作
大鉉工于诗歌、古文辞，才氣縱横，典雅赡丽，動數千言。所著有《聽峡齋草》、《搴蘭館集》六卷行于世。

家族
曾祖方敬，義官。祖父方祉，庠生。父方学新，乡贡，以子方大鎮封御史文林郎。

嗣子方孔一，清远县知县。所生子三：孔文、孔矩，諸生；孔性，早卒《桐城县志》。

參考文獻

Category:明朝刑部主事
Category:明朝户部主事
Category:桐城人
D
Category:桐城方氏